# **Mandátna zmluva**

# uzatvorená podľa § 566 a nasl. zákona č. 513/1991 Zb. (Obchodný zákonník) v znení neskorších predpisov

**Článok I.**

**Zmluvné strany**

###### 1. Mandant: Mesto Trenčín

Sídlo: Mierové nám. č.2, 911 64 Trenčín

Zastúpenie: Mgr. Richard Rybníček, primátor mesta

IČO: 00 312 037

DIČ: 2021079995

Bankové spojenie: Československá obchodná banka, a.s., korporátna pobočka Trenčín

číslo účtu: SK61 7500 0000 0000 2558 1243

SWIFT/BIC: CEKOSKBX

Tel.: 032/6504111

Fax: 032/7432836

Web: [www.trencin.sk](http://www.trencin.sk)

E-mail: trencin@trencin.sk

Kontaktná osoba

pre účely tejto zmluvy: Ján Korienek

tel.: 0904 631 953

E- mail: jan.korienek@trencin.sk

 (ďalej len “Mandant”)

2. **MANDATÁR:**

Sídlo:

Zastúpený:

Zapísaný v:

Číslo zápisu:

Bankové spojenie:

číslo účtu:

IČO:

IČ pre DPH:

Tel.:

Fax:

 (ďalej len “Mandatár”)

 **Článok II.**

#### **Predmet zmluvy**

(1) Mandatár sa podpisom tejto zmluvy zaväzuje v záujme a v prospech Mandanta vykonávať stavebný dozor v súvislosti s realizáciou stavby: „Cyklistické prepojenie centrum – sídlisko Juh II.etapa“ a to v rozsahu a za podmienok uvedených v tejto zmluve, Zmluve o dielo so zhotoviteľom a v projektovej dokumentácii „Cyklistické prepojenie centrum – sídlisko Juh II.etapa“, ktorú vyhotovil Ing. Róbert Hartmann v 4/2016.

Rozsah činnosti Mandatára je špecifikovaný najmä v Prílohe č. 1 tejto zmluvy. Mandatár sa zaväzuje uskutočňovať činnosť v súlade s touto zmluvou, podľa pokynov Mandanta a v súlade s jeho záujmami, pokiaľ tieto nebudú v rozpore s platnými všeobecne záväznými právnymi predpismi.

Obsah Zmluvy o dielo so Zhotoviteľom ako aj projektová dokumentácia je súčasťou súťažných podkladov zverejnených na profile Mandanta ako verejného obstarávateľa tu: <https://www.uvo.gov.sk/vyhladavanie-zakaziek/detail/dokumenty/405016>, pričom Mandatár prehlasuje, že sa s obsahom týchto dokumentov oboznámil pred podpisom tejto Zmluvy.

(2) Mandatár bude činnosť vykonávať v mene Mandanta, pre neho a na jeho účet tak, aby výsledok činnosti zodpovedal zámerom a záujmom Mandanta, s ktorými sa Mandatár riadne oboznámil pred podpisom zmluvy.

(3) Mandatár bude svoju činnosť vykonávať v čase od odovzdania staveniska stavby až po protokolárne odovzdanie a prevzatie stavby bez vád a nedorobkov. Lehota na odovzdanie stavby podľa zmluvy o dielo je 90 dní.

 V prípade predĺženia lehoty výstavby bude Mandatár vykonávať činnosti podľa tejto zmluvy aj v tomto predĺženom termíne výstavby a nebude z tohto titulu požadovať navýšenie odmeny a úhradu prípadných nákladov za výkon týchto činností.

**Článok III**

**Základné povinnosti a záväzky Zmluvných strán**

(1) Mandatár je povinný:

1. Vykonávať činnosť stavebného dozoru denne – t. z., že je povinný každý deň počas zhotovovania prác na stavbe dostaviť sa na stavenisko a vykonávať činnosť stavebného dozoru.
2. Vykonávať činnosť špecifikovanú v Prílohe č. 1 tejto zmluvy s vynaložením všetkej odbornej starostlivosti, v súlade s platnými zákonmi a so zámermi, záujmami a pokynmi Mandanta, predovšetkým so zameraním na ekonomické a kvalitné zameranie výstavby v rámci Mandantom plánovaných nákladov a času.
3. Priebežne, podľa potreby (najmenej však raz mesačne) písomne alebo e-mailom informovať Mandanta o plnení predmetu zmluvy, hlavne o postupe realizácie výstavby, prípadne mu navrhovať opatrenia na nápravu jeho vývoja.
4. Spracovať v rámci dohodnutej odmeny návrh harmonogramu realizácie výstavby a tento odovzdať Mandantovi, a to do 5 dní odo dňa nadobudnutia účinnosti tejto zmluvy.
5. Spracovať v rámci dohodnutej odmeny návrh harmonogramu kontrolných dní a tento odovzdať Mandantovi, a to do 5 dní odo dňa nadobudnutia účinnosti tejto zmluvy.
6. Riadne sa starať o veci, ktoré mu boli Mandantom zverené a o veci, ktoré Mandatár pre Mandanta obstaral za úhradu. Prevziať a uschovať pre potrebu Mandanta všetky doklady, dokumentáciu, vzorky, atď., obstarané v súvislosti s plnením predmetu zmluvy.
7. Postupovať pri plnení tejto zmluvy v súlade s platnými právnymi predpismi SR a EÚ (napríklad so Stavebným zákonom a pod.), a dodržiavať všeobecne záväzné predpisy, technické normy, ustanovenia tejto zmluvy, pričom sa bude riadiť zápismi a dohodami zmluvných strán ako aj vyjadreniami dotknutých orgánov a všetkých dotknutých osôb.
8. Vykonať predmet zmluvy v súlade s jeho ponukou, ktorú predložil Mandantovi ako uchádzač vo verejnom obstarávaní na predmet zákazky: „Stavebný dozor pre stavbu: „Cyklistické prepojenie centrum – sídlisko Juh II.etapa“. Táto ponuka je archivovaná ako súčasť dokumentácie o verejnom obstarávaní u Mandanta.
9. Minimálne raz za mesiac zvolať kontrolný deň stavby (za účasti zhotoviteľa, stavebného dozoru, projektanta stavby, zástupcu investora, príp. dotknutých orgánov) a v prípade požiadavky Mandanta zvolať kontrolný deň najneskôr do 5 kalendárnych dní odo dňa doručenia požiadavky.
	1. Mandatár zároveň vyhlasuje, že:

 - je mu známe, že predmet tejto zmluvy môže byť financovaný z NFP v rámci projektu uvedeného v čl. VII.ods.2 tejto zmluvy

- je oboznámený s výzvou na predkladanie žiadostí o NFP vyhlásenou IROP-PO1-SC122-2016-15 na predkladanie žiadostí o nenávratný finančný príspevok zameranej na zvýšenie atraktivity a prepravnej kapacity nemotorovej dopravy (predovšetkým cyklistickej dopravy) na celkovom počte prepravených osôb

 - pri plnení tejto zmluvy bude rešpektovať podmienky ROP (ak s plnením tejto zmluvy súvisia)

 - sa zaväzuje dodržiavať pokyny Mandanta

(2) Mandant je povinný:

 (a) Ustanoviť zodpovednú osobu, ktorú poverí vo veciach súvisiacich s plnením predmetu tejto zmluvy a ktorá bude splnomocnená plne konať za Mandanta vo veciach výstavby. Touto osobou sa až do prípadnej zmeny (ktorú oznámi Mandatárovi písomne alebo e-mailom) rozumie kontaktná osoba uvedená v záhlaví tejto zmluvy.

1. Poskytnúť Mandatárovi nevyhnutnú súčinnosť, hlavne mu včas a bez zbytočného odkladu poskytovať všetky podklady a dokumenty, potrebné na výkon činnosti podľa tejto zmluvy (napr. projekt stavby, stavebné povolenie, zmluvu so zhotoviteľom a pod.).
2. V prípade potreby udeliť Mandatárovi plnomocenstvo na konanie alebo podpisovanie písomností v rozsahu nutnom na vybavenie záležitostí, ktoré sú predmetom tejto zmluvy, pokiaľ tieto úkony nechce uskutočniť Mandant sám.

 (d) Realizovať prostredníctvom Mandatára všetky požiadavky ohľadom zmien v organizácii výstavby alebo v odsúhlasenej projektovej dokumentácii, ktoré budú Mandantom vznesené.

 (e) Uhradiť Mandatárovi prípadné nevyhnutné a odôvodnené výdavky za služby, ktoré nie sú súčasťou činnosti podľa tejto zmluvy, a ktoré po predchádzajúcom odsúhlasení Mandantom Mandatár účelne vynaložil na splnenie predmetu zmluvy alebo na odvrátenie škody hroziacej Mandantovi.

**Článok IV**

**Odmena a platobné podmienky**

(1) Odmena za predmet zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a v súlade s ponukou Mandatára v zákazke, ktorá predchádza uzatvoreniu tejto Zmluvy, pričom predstavuje (pri počte hodín výkonu stavebného dozoru 260 hodín):

1.1 Odmena bez DPH................................ ,- €, slovom ............................

DPH 20 %............................................ ,- €, slovom ............................

Odmena s DPH.................................... ,- €, slovom .............................

1.2 Z toho cena za 1 hodinu výkonu stavebného dozoru je:

Odmena bez DPH................................ ,- €, slovom ............................

DPH 20 %............................................ ,- €, slovom ............................

Odmena s DPH.................................... ,- €, slovom .............................

(V prípade, ak Mandatár nie je platca DPH uvedie túto skutočnosť v zmluve a uvedie cenu bez DPH)

1.3 Odmena uvedená v bode 1.1 tohto článku je odmenou maximálnou a prípadné predĺženie výkonu činností nad počet hodín uvedený v ods. 1 tohto článku (t.j. 260), napr. z dôvodu predĺženia realizácie výstavby predmetnej stavby alebo zmeny v projektovej dokumentácií k stavbe, nebude dôvodom pre navýšenie odmeny za výkon činností podľa tejto zmluvy.

T.z., že Mandant zaplatí stavebnému dozoru odmenu za hodinu činnosti v rozsahu podľa tejto zmluvy vo výške hodinovej sadzby uvedenej v bode 1.2. tohto článku a to podľa skutočne odpracovaných hodín. Maximálna výška odmeny bez ohľadu na počet odpracovaných hodín je uvedená v bode 1.1. tohto článku.

1.4 V odmene uvedenej v tomto článku sú zahrnuté všetky náklady, ktoré Mandatár nevyhnutne a účelne vynaloží pri plnení svojho záväzku podľa tejto zmluvy.

(2) Mandant zaplatí stavebnému dozoru odmenu na základe faktúry vystavenej Mandatárom do 15 dní po protokolárnom odovzdaní a prevzatí stavby Mandantom bez vád a nedorobkov. Prílohou tejto faktúry bude protokol stavebného dozoru o vykonaní práce, podpísaný príslušným zamestnancom Mandanta.

(3) Mandatárom vyhotovená faktúra musí mať všetky náležitosti daňového dokladu podľa zákona NR SR č.222/2004 Z. z. o dani z pridanej hodnoty v znení neskorších predpisov. Faktúra musí zreteľne špecifikovať rozpis ceny realizovaných výkonov a úloh za ktoré je vystavená.

(5) Lehota splatnosti faktúry je 30 dní odo dňa jej doručenia Mandantovi. V prípade, ak faktúra nespĺňa všetky náležitosti podľa tejto zmluvy, alebo neobsahuje dohodnutú prílohu, je v rozpore so zmluvou alebo všeobecne záväznými právnymi predpismi, je Mandant oprávnený ju vrátiť bez zaplatenia Mandatárovi, pričom sa zastavuje plynutie lehoty splatnosti faktúry. Nová lehota splatnosti faktúry začína plynúť dňom doručenia riadne vyhotovenej faktúry Mandantovi. Za deň splnenia finančného záväzku sa považuje deň odpísania sumy peňažného záväzku z účtu Mandanta v prospech účtu Mandatára, ktorý je uvedený v tejto zmluve.

**Článok V**

**Zodpovednosť, náhrada škody a zmluvné pokuty**

(1) Mandatár znáša zodpovednosť za všetky odporúčania a rozhodnutia, ktoré urobí v súvislosti s výkonom činnosti podľa tejto zmluvy. Mandantom reklamované vady plnenia sa zaväzuje Mandatár bezodkladne bezplatne odstrániť v lehote najneskôr do 7 dní od doručenia žiadosti Mandanta na ich odstránenie, ak sa zmluvné strany nedohodnú písomne inak. Mandatár zodpovedá za škody Mandantovi vzniknuté v prípade porušenia zmluvných povinností, ako aj ustanovení všeobecne záväzných právnych predpisov čo do vád právnych, ako aj skutkových. Ak nevhodné podklady, pokyny, vyjadrenia a podobne budú prekážkou riadneho vykonania predmetu plnenia, je Mandatár povinný bezodkladne toto písomne oznámiť Mandantovi.

(2) Ak niektorá zo zmluvných strán poruší svoje povinnosti vyplývajúce zo zmluvy a takéto porušenie nenapraví počas primeranej doby, ktorú si strany pre nápravu dohodnú (ak je to možné), je povinnosťou zmluvnej strany, ktorá takto porušila svoje povinnosti, nahradiť druhej zmluvnej strane spôsobenú škodu. Spôsob náhrady škody sa bude riadiť podľa § 373 až § 386 Obchodného zákonníka.

(3) V prípade omeškania Mandatára s vykonaním plnenia, na ktoré bol Mandantom vyzvaný, alebo omeškania Mandatára s odstránením vád plnenia v dohodnutom termíne podľa tohto článku, je Mandant oprávnený uplatniť voči Mandatárovi nárok na zmluvnú pokutu vo výške 100 € za každý aj začatý deň omeškania. Zmluvnou pokutou nie je dotknutý nárok Mandanta na plnú náhradu škody, ktorá vznikla z porušenia povinnosti zabezpečenej zmluvnou pokutou. Mandatár je povinný zaplatiť zmluvné pokuty uplatnené podľa tohto bodu do 14 dní od ich uplatnenia Mandantom. Mandant je oprávnený započítať si svoju pohľadávku voči Mandatárovi vzniknutú z povinnosti zaplatiť zmluvnú pokutu voči pohľadávke Mandatára na zaplatenie odmeny podľa tejto Zmluvy.

(4) Pre prípad omeškania Mandanta s úhradou finančnej čiastky za vykonanie dohodnutého plnenia na základe riadne vyhotovenej a doručenej faktúry Mandatára, sa zmluvné strany dohodli na úroku z omeškania vo výške stanovenej aktuálnym právnym predpisom v čase omeškania s úhradou faktúry.

**Článok VI**

**Odstúpenie od zmluvy**

(1) V prípade, že niektorá zo zmluvných strán závažným spôsobom poruší svoje zmluvné povinnosti (ide o konanie, pri ktorom druhá zmluvná strana nebude mať záujem na plnení povinností), má druhá zmluvná strana právo odstúpiť od tejto zmluvy v súlade s príslušnými ustanoveniami Obchodného zákonníka (§ 344 a nasl.). Odstúpenie od zmluvy musí byť písomné a doručené druhej zmluvnej strane.

(2) Mandant je ďalej oprávnený odstúpiť od zmluvy v prípade podstatného porušenia tejto zmluvy zo strany Mandatára. Zmluvné strany považujú za podstatné porušenie tejto zmluvy, najmä ak Mandatár:

a/ bude preukázateľne vykonávať služby vadné, t. j. v rozpore s podmienkami dohodnutými v tejto zmluve. Musí ísť o vady, na ktoré bol Mandatár Mandantom v priebehu poskytovania služieb písomne upozornený, a ktoré napriek tomuto upozorneniu neodstránil v primeranej lehote poskytnutej k tomuto účelu,

b/ v rozpore s  ustanovením tejto zmluvy prestal vykonávať služby stavebného dozoru alebo inak prejavuje svoj úmysel nepokračovať v plnení tejto zmluvy,

c/ bez predchádzajúceho súhlasu Mandanta, prevedie všetky, alebo niektoré práva a záväzky vyplývajúce z tejto zmluvy na tretie osoby,

d/ ak počas plnenia tejto zmluvy stratí príslušné oprávnenie na výkon činností stavebného dozoru. O tejto skutočnosti musí Mandatár ihneď informovať Mandanta, v opačnom prípade má Mandant nárok na zmluvnú pokutu vo výške 1000,- €. Tým nie je dotknutý nárok Mandanta na náhradu škody a to v plnej výške.

(3) Odstúpenie musí byť písomné a musí byť doručené druhej zmluvnej strane. Účinky odstúpenia nastávajú okamihom doručenia druhej zmluvnej strane.

**Článok VII**

**Osobitné ustanovenia**

1. V prípade, ak predmet tejto Zmluvy bude spolufinancovaný prostredníctvom NFP, je Mandatár povinný strpieť výkon kontroly/auditu/overovania súvisiaceho s plnením tejto zmluvy kedykoľvek počas platnosti a účinnosti tejto zmluvy a to oprávnenými osobami (či už Mandanta alebo inými osobami určenými na základe Zmluvy o poskytnutí nenávratného finančného príspevku uzavretej medzi uvedeným Ministerstvom pôdohospodárstva a rozvoja vidieka SR a Mandantom) a poskytnúť im všetku potrebnú súčinnosť.
2. Mandant požiadal v súvislosti s realizáciou stavby „Cyklistické prepojenie centrum – sídlisko Juh II. etapa“ o poskytnutie NFP. V prípade, ak jeho žiadosť bude úspešná, bude predmet tejto zmluvy spolufinancovaný v rámci implementácie projektu:

**Názov projektu**: Zvýšenie mestskej mobility budovaním siete cyklistickej infraštruktúry v Trenčíne: Centrum – Sídlisko Juh 2.etapa

**Operačný program**: 302000 – Integrovaný regionálny operačný program

**Prioritná os:** 310010 – 1. Bezpečná a ekologická doprava v regiónoch

**Konkrétny cieľ:** 302010031 – 1.2.2. Zvýšenie atraktivity a prepravnej kapacity nemotorovej (predovšetkým cyklistickej dopravy) na celkovom počte prepravených osôb.

**Článok VIII**

**Postúpenie zmluvy**

(1) Zmluvné strany nie sú oprávnené postúpiť svoje práva a povinnosti z tejto zmluvy tretej strane bez predchádzajúceho prejednania a súhlasu druhej strany.

**Článok IX**

**Dodatky a zmeny zmluvy**

(1) Táto zmluva alebo akákoľvek jej časť môže byť zmenená, prípadne zrušená iba písomnými, priebežne číslovanými dodatkami, ktoré musia byť takto označené a riadne podpísané zmluvnými stranami.

**Článok X**

**Styk medzi zmluvnými stranami**

(1) Akýkoľvek styk, z ktorého vyplývajú záväzky jednej či druhej zmluvnej strane, sa bude diať zásadne doporučeným listom alebo osobným doručením listu. Za doklad o doručení sa bude považovať potvrdenie pošty o odovzdaní zásielky pošte alebo podpis na kópii sprievodného listu, ak pôjde o osobné doručenie.

(2) Korešpondencia zasielaná faxom alebo e-mailom musí byť dodatočne doplnená listom podľa ods. (1) tohto Článku.

(3) Adresy zmluvných strán sú uvedené v článku I zmluvy a môžu byť zmenené písomným oznámením, ktoré bude včas zaslané druhej zmluvnej strane.

**Článok XI**

**Záverečné ustanovenia**

(1) Zmluvné strany súhlasia, že zmluva a v nej obsiahnuté ustanovenia sa budú riadiť a vykladať v súlade s právnym poriadkom Slovenskej republiky.

(2) Táto zmluva je vyhotovená v piatich rovnopisoch, pričom Mandant obdrží tri vyhotovenia a Mandatár dve vyhotovenia.

(3) Obidve strany prehlasujú, že si zmluvu riadne prečítali, že jej porozumeli, a že sa dohodli na všetkých častiach zmluvy a na dôkaz horeuvedeného pripojili podpisy svojich štatutárnych zástupcov.

(4) Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť v súlade s § 47a ods.2 zákona č.40/1964 Zb. Občiansky zákonník v platnom znení v deň nasledujúci po dni jej zverejnenia, najskôr však v deň, kedy nadobudne účinnosť zmluva o dielo uzatvorená medzi zhotoviteľom a mandantom, ktorej predmetom je dielo „Cyklistické prepojenie centrum – sídlisko Juh II.etapa“. Mandant sa zaväzuje bezodkladne upovedomiť Mandatára o nadobudnutí účinnosti tejto zmluvy.

V Trenčíne , dňa ................ V ...............................,dňa ...................

Mandant Mandatár

........................................................... ................................................................

 Mgr. Richard Rybníček

 primátor mesta Trenčín

Príloha č.1: Povinnosti stavebného dozoru

**Výkon stavebného dozoru – v zmysle § 46b stavebného zákona**

Osoba vykonávajúca stavebný dozor:

**a)** sleduje spôsob a postup uskutočňovania stavby tak, aby sa zaručila bezpečnosť a ochrana zdravia pri práci, riadna inštalácia a prevádzka technického vybavenia na stavbe, odborné ukladanie stavebných výrobkov a hmôt, vhodnosť ich použitia a odborné ukladanie strojov a zariadení; sleduje vedenie stavebného denníka,

**b)** zodpovedá za súlad priestorovej polohy s dokumentáciou stavby, za dodržanie všeobecných technických požiadaviek na výstavbu a spoluzodpovedá za dodržanie podmienok rozhodnutí vydaných na uskutočnenie stavby, najmä územného rozhodnutia a stavebného povolenia,

**c)** vplýva na odstránenie závad, ktoré na stavbe zistil; ak nemožno závady odstrániť v rámci výkonu stavebného dozoru, bezodkladne ich oznámi stavebnému úradu.

**Výkon stavebného dozoru (technického dozoru objenávateľa) – odporúčaný obsah a rozsah**

Činnosť stavebného dozoru je činnosť, ktorá sleduje, či stavba sa uskutočňuje podľa projektovej dokumentácie a podľa podmienok stavebného povolenia, či nie je ohrozená bezpečnosť, životy a ochrany zdravia na stavbe, či pri uskutočňovaní stavby nedochádza k ohrozeniu alebo poškodeniu životného prostredia nad mieru ustanovenú osobitným predpisom (§ 8 a 9 zákona č. 17/1992 Zb. o životnom prostredí) a či nie sú ohrozené iné verejné záujmy. Technický dozor objednávateľa predstavuje výkony, ktoré budú vykonávané na základe zmluvného vzťahu. Odborný výkon stavebného dozoru (technického dozoru objednávateľa) obsahuje tieto odporúčané činnosti:

**V prípravnej a projektovej časti stavby:**

- návrh podmienok pre výber zhotoviteľa v spolupráci s objednávateľom, výber zhotoviteľa,

- zabezpečenie spolupôsobenia objednávateľa a zhotoviteľa pri predprojektovej príprave stavby,

- zabezpečenie odovzdania projektových podkladov a účasť na rokovaniach s neopomenuteľnými verejnými orgánmi štátnej správy,

- zoznámenie sa s obsahom projektovej dokumentácie, stavebným povolením, zmluvami na realizáciu stavby a ďalšími podmienkami na realizáciu stavby,

- zápisničné odovzdanie staveniska zhotoviteľovi stavby a zabezpečenie vytýčenia podzemných sietí a prekážok,

- protokolárne odovzdanie výškového a smerového vytýčenia stavby oprávneným geodetom,

- zabezpečenie povolenia na dočasné využívanie miestnych verejných priestranstiev, súkromných pozemkov pre účely výstavby,

- účasť na kontrolnom premeraní terénu pred začatím stavebných prác,

- kontroluje včasné zavedenie stavebného denníka a potvrdzuje v ňom termín začatia výstavby,

- podieľa sa na vzájomných konzultáciách medzi zhotoviteľom stavby a projektantom stavby (dozorom projektanta) zameraných na objasnenie nie jednoznačných návrhov a požiadaviek,

- spolupracuje so zhotoviteľom pri tvorbe plánu kvality stavby, pokiaľ je zmluvne dohodnutý, kontrolný a skúšobný plán, výber stavebných materiálov, poddodávok, časový plán, riešenie rozporov, dokumentácia o kvalite,

- vedenie dokumentácie požadovanú objednávateľom.

**V realizačnej časti stavby:**

- sleduje dodržiavanie podmienok stavebného povolenia a opatrení štátneho stavebného dohľadu počas realizácie stavby,

- sleduje, či sú práce vykonávané v súlade s platnými zákonmi a vyhláškami, podmienkami zmluvy, projektovou dokumentáciou,

- sleduje a kontroluje kvalitu vykonávaných prác a technológie realizovaných prác v súlade s platnými normami a predpismi,

- kontroluje po vecnej stránke množstvá realizovaných prác a zistené množstvá zaznamenáva,

- kontroluje vedenie stavebného denníka a úplnosť záznamov v súlade s podmienkami zmluvy,

- spolupracuje s orgánmi štátneho stavebného dohľadu a ostatnými orgánmi štátnej správy,

- sleduje plnenie dohodnutých podmienok výkonu dozoru projektanta stavby,

- zabezpečuje doplňovanie projektovej dokumentácie, podľa ktorej sa stavba realizuje a eviduje dokumentáciu skutočného vyhotovenia stavby,

- odsúhlasuje doplnky a zmeny v projektovej dokumentácii, ktoré nemenia náklady stavby, termíny výstavby a nezhoršujú parametre stavby,

- predkladá na odsúhlasenie objednávateľovi doplnky a zmeny, ktoré menia náklady, termíny alebo technické parametre s vlastným vyjadrením a odporúčaním,

- bezodkladne informuje objednávateľa (investora) o všetkých závažných skutočnostiach na stavbe,

- kontroluje cenovú správnosť a úplnosť oceňovacích podkladov a platobných dokladov v súlade s podmienkami zmluvy, výsledky predkladá objednávateľovi na likvidáciu,

- kontroluje kvalitu montáže, vykonávanie zálievok, zvarov a iných spojov,

- osobitne kontroluje tie časti diela, ktoré budú pri ďalších prácach zakryté alebo sa stanú neprístupné,

- sleduje odovzdávanie pripravených prác ďalším zhotoviteľom a ich neväzné činnosti v súlade so zmluvami.

- sleduje dohodnuté dielčie termíny stavby a kontroluje kvalitu a rozsah dodávok a prác vykonávaných na stavbe, ich zhodu s projektom a podmienkami zmluvy a stavebného povolenia,

- kontroluje postup prác podľa časového harmonogramu výstavby a podľa hraničných termínov zmlúv, upozorňuje objednávateľa na prípadné neplnenie týchto termínov, pripravuje podklady na uplatnenie majetkových sankcií podľa zmluvy,

- spolupracuje so zodpovedným geodetom objednávateľa pri dohľade na dodržiavaní priestorového  rozmiestnenia objektov,

- spolupracuje s projektantom a so zhotoviteľmi na prípadnom odstránení nedostatkov projektu,

- preveruje, či zhotoviteľ vykonáva predpísané a dohodnuté skúšky materiálov, konštrukcií, prác a či tieto skúšky vykonávajú aj jeho poddodávatelia, vyžaduje doklady a kontroluje výsledky, ktoré preukazujú požadovanú kvalitu,

- sleduje a vyžaduje spolu s dodávkami materiálov, strojov a konštrukcií predpísanú dokumentáciu, najmä doklady o ich kvalite,

- kontroluje riadne uskladňovanie materiálov, konštrukcií, zariadení, strojov na stavenisku,

- zabezpečuje nahlásenie archeologických nálezov alebo iných historických pamiatok,

- spolupracuje s pracovníkmi zhotoviteľa pri zabezpečení opatrení na odvrátenie alebo obmedzenie škôd pri ohrození stavby živelnými pohromami,

- dbá aby zhotoviteľ nepoškodzoval verejné priestranstvá a podzemné vedenia súvisiace so stavbou alebo tie, ktoré používa na výstavbu,

- sleduje aby zhotoviteľ po ukončení prác uviedol verejné priestranstvá a komunikácie do pôvodného stavu, resp. podľa požiadaviek nájomnej zmluvy a stavebného povolenia,

- podľa potreby organizuje kontrolný deň stavby na koordináciu prác s poddodávateľmi zhotoviteľa,

- upozorňuje zhotoviteľa zápisom na všetky okolnosti, ktoré môžu spôsobiť zníženie kvality stavby pokiaľ sú mu známe.

Pri hrubých porušeniach technologickej disciplíny, porušení bezpečnostných predpisov, pri možnosti výskytu škôd, môže byť stavebný dozor splnomocnený pozastaviť vykonávanie ďalších prác.

**V záverečnej časti po ukončení stavby alebo jej časti:**

- pripravuje podklady na záverečné hodnotenie stavby v priebehu výstavby,

- dohodne so zástupcom zhotoviteľa pracovný harmonogram preberania dodávok alebo ich ucelených častí pri rozsiahlej stavbe,

- vyžiada od zhotoviteľa a kontroluje doklady na odovzdanie a prevzatie stavby alebo jej časti,

- preverí pred samotným odovzdávaním komplexnosť, úplnosť a kvalitu odovzdávanej stavby alebo jej časti,

- vyhodnotí vykonávané skúšky počas výstavby a navrhne skúšky, ktoré je potrebné uskutočniť ku kolaudačnému konaniu,

- zabezpečí, aby pri preberacom konaní bol prítomný projektant, budúci užívateľ, prípadne príslušný orgán štátnej správy (verejné obstaranie),

- v prípade neprevzatia stavby alebo jej časti zabezpečí vyhotovenie zápisu, v ktorom sa vyjadria zmluvní účastníci výstavby, uvedú sa dôvody neprevzatia stavby, náhradný termín odovzdávania a preberania, sankcie a pod.,

- kontroluje odstránenie vád a nedorobkov v dohodnutých termínoch,

- prostredníctvom objednávateľa odporúča stavebnému úradu návrh termínu začatia kolaudačného konania,

- kontroluje vypratanie staveniska zhotoviteľom,

Zápis z prevzatia stavby musí obsahovať súpis nedostatkov a nedorobkov zistených pri preberaní a odovzdávaní s uvedením termínov ich odstránenia, zoznam príloh preukazujúcich kvalitu (atesty, certifikáty, revízne skúšky vyhradených technických zariadení, tlakové skúšky sietí a pod.).